দ্য রাজ প্যালেস ভারতের রাজস্থানের জয়পুরে অবস্থিত  আড়াই শতাব্দীরও অধিক পুরোনো একটি রাজ প্রাসাদ যা বর্তমানে একটি ঐতিহ্যবাহী গ্র্যান্ড  হোটেলে রূপান্তরিত করা হয়েছে।  হোটেলটি ভারত সরকার দ্বারা "ভারতের সেরা ঐতিহ্যবাহী হোটেল" এবং ওয়ার্ল্ড ট্রাভেল অ্যাওয়ার্ড দ্বারা পরপর সাত বার "বিশ্বের নেতৃস্থানীয় ঐতিহ্যবাহী হোটেল"  হিসাবে ভূষিত এবং পুরস্কৃত হয়েছে। এ সম্পদটি ওয়ার্ল্ড (SLH) এর "স্মল লাক্সারি হোটেল" এর একজন সদস্য। এটা জিকেভি(GKV) গ্রুপ কোম্পানি দ্বারা পরিচালিত, যে কোম্পানীটির তথ্য প্রযুক্তি শিল্পেও পদচারণা রয়েছে।  ইতিহাস   ১৫০৩ খ্রিষ্টাব্দে, মহারাজা পৃথ্বীরাজ সিং জি আম্বারের শাসক ছিলেন, যা জয়পুর নির্মিত হওয়ার আগের রাজধানী ছিল । ১৫৬৮ খ্রিষ্টাব্দে তার বংশধরদের মধ্যে একজন ঠাকুর মনোহর দাস জি, তৎকালীন অ্যাম্বারের প্রধানমন্ত্রী, যিনি রাজপুত ইতিহাসের সর্বশ্রেষ্ঠ যোদ্ধা ছিলেন । ঠাকুর সাহেব এবং জয়পুরের মহারাজা মানসিং একত্রে ২২ টি যুদ্ধে জয়লাভ করেন । আফগানিস্তানের কান্দাহার যুদ্ধে তিনি শত্রুপক্ষের পতাকা ছিনিয়ে এনে রাজাকে উপহার দেন, বিনিময়ে তিনি আম্বারের সত্যিকারের পতাকা লাভ করেন এবং প্রচুর সম্পদের অধিকারী হন ।  তার বংশধরদের একজন ঠাকুর মোহন সিং জি,  যিনি চাউমুর শাসনকর্তা ছিলেন এবং তৎকালীন প্রধানমন্ত্রী ১৭২৭ সালে জয়পুরের প্রথম প্রাসাদ নির্মাণ করেন, যা বর্তমানে  “রাজ প্যালেস” নামে পরিচিত । প্রাসাদটিতে এখনও তার ১৬তম প্রজন্মের বংশধররা বাস করে এবং বর্তমানে প্রাসাদটির মালিক রাজকুমারী জয়ন্দ্রা কুমারী ।  বর্তমান অবস্থা প্রিন্সেস জয়ন্দ্রা কুমারীর তত্ত্বাবধানে, ৮০০ শ্রমিকের একটি দল ১৯৯৫ সালে প্রাসাদটির করিডোর, আবাসিক কোয়ার্টার এবং আঙ্গিনায় সংস্কার কাজ শুরু করে । আধুনিকায়ন করার পাশাপাশি প্রাসাদটির ঐতিহাসিক গুরুত্ব এবং সৌন্দর্য অক্ষুণ্ণ রাখা হয় । প্রাসাদটিকে ১৯৯৭ সালের ১০ আগস্ট একটি গ্র্যান্ড ঐতিহ্যবাহী হোটেল হিসাবে চালু করা হয় । স্যুইটে একটি ব্যক্তিগত জাদুঘর প্রতিষ্ঠার মাধ্যমে হোটেলটিতে "মিউজিয়াম স্যুইট" প্রতিষ্ঠা করা হয় যা বিশ্বের যে কোনো হোটেলের ক্ষেত্রে একটি অনন্য নজির । সংস্কারকৃত প্রাসাদটিতে প্রাপ্ত সুবিধাসমূহ যে কোনো অতিথির জন্য যেনো সহজলভ্য হয়, সে দিকে বিশেষ নজর রাখা হয় ।  হোটেলেটি "স্মল লাক্সারি হোটেল অব দ্যা ওয়ার্ল্ড", "ফাইভ স্টার এলায়েন্স" ও "ভিসা লাক্সারি কালেকশন" এর সদস্য হওয়ার মর্যাদা লাভ করে।  পুরস্কার ও স্বীকৃতিসমূহ   ২০০৭ বিশ্বের নেতৃত্বস্থানীয় হেরিটেজ হোটেল   ২০০৮ এশিয়ার নেতৃত্বস্থানীয় হোটেল স্যুইট   ২০০৮ বিশ্বের নেতৃত্বস্থানীয় হেরিটেজ হোটেল   ২০০৯ এশিয়ার নেতৃত্বস্থানীয় হোটেল স্যুইট   ২০০৯ বিশ্বের নেতৃত্বস্থানীয় হেরিটেজ হোটেল   ২০১০ এশিয়ার নেতৃত্বস্থানীয় হোটেল স্যুইট   ২০১০ বিশ্বের নেতৃত্বস্থানীয় হেরিটেজ হোটেল   ২০১১ এশিয়ার নেতৃত্বস্থানীয় হোটেল স্যুইট   ২০১১ বিশ্বের নেতৃত্বস্থানীয় হেরিটেজ হোটেল   ২০১২ এশিয়ার নেতৃত্বস্থানীয় হোটেল স্যুইট   ২০১২ বিশ্বের নেতৃত্বস্থানীয় হেরিটেজ হোটেল   ২০১৩ এশিয়ার নেতৃত্বস্থানীয় হোটেল স্যুইট   ২০১৩ বিশ্বের নেতৃত্বস্থানীয় হেরিটেজ হোটেল   ২০১৪ এশিয়ার নেতৃত্বস্থানীয় হোটেল স্যুইট   রাষ্ট্রীয় রত্ন পুরস্কার  ইন্টারন্যাশনাল গোল্ডস্টার মিলেনিয়াম পুরস্কার ।  ব্যবসা ও গুণগত মানের জন্য প্রেস্টিজ-নিউ মিলেনিয়াম অ্যাওয়ার্ড সকল গ্রাহকের সন্তুষ্টির জন্য, ২০০৫ সালে সুইজারল্যান্ডের জেনেভায় আমেরিকান ট্রাভেল এজেন্ট এসোসিয়েশন কর্তৃক মনোনীত ।  ৩২তম আন্তর্জাতিক পুরস্কার- হোটেল ক্যাটারিং এবং ট্যুরিজম এর জন্য,  মাদ্রিদ, স্পেন ২০০৬ সাল ।  ২০০৬ সালে সেরা ঐতিহ্যবাহী হোটেল এর জন্য জাতীয় পর্যটন পুরস্কার (সর্বোচ্চ বৈদেশিক মুদ্রা উপার্জনের জন্য) ।  সিএনএন এর মতে হোটেল প্রেসিডেন্সিয়াল স্যুইট "এশিয়ার সেরা স্যুইট এবং বিশ্বের প্রথম ইন-স্যুইট জাদুঘর" ।  সিএনএন এর মতে  রাজ প্যালেস হচ্ছে "বিশ্বের সবচেয়ে বিলাসবহুল গন্তব্য" ।  "স্মল লাক্সারি হোটেল অব দ্যা ওয়ার্ল্ড" (এসএলএইচ)এর সদস্য ।  "ফাইভ স্টার এলায়েন্স" এর সদস্য ।   "ভিসা লাক্সারি কালেকশন" এর সদস্য ।   তথ্যসূত্র   বিষয়শ্রেণী:রাজপ্রাসাদ বিষয়শ্রেণী:ভারতের ঐতিহ্যবাহী হোটেল